Ann Arbor
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Ann Arbor er en by i delstaten Michigan i USA, om lag 50 kilometer vest for Detroit. Byen har omkring 120 000 innbyggere (2019).
Ann Arbor er en universitetsby med statsuniversitet (grunnlagt 1817, flyttet til Ann Arbor i 1837). Universitetets Institute for Science and Technology har i samarbeid med private bedrifter skapt et forskningssenter for romfart, kjernefysikk og metallurgi. Byen er også et ledende medisinsk senter. Det foregår fremstilling av presisjonsinstrumenter, kulelagre og fotografisk utstyr. Les mer i Store norske leksikon Michigan USAs geografi